Հավելված

Սևան համայնքի ավագանու՝

19.06.2025 թիվ 64-Ա որոշման

Ծ Ր Ա Գ Ի Ր

2026 ԹՎԱԿԱՆԻՆ ՍԵՎԱՆ ՀԱՄԱՅՆՔՈՒՄ ԻՐԱԿԱՆԱՑՎՈՂ ԲՆԱՊԱՀՊԱՆԱԿԱՆ

* Ծրագրի համառոտ նկարագրությունը և նպատակները

Սույն ծրագիրը մշակելիս Սևանի համայնքապետարանն առաջնորդվել է Հայաստանի Հանրապետության «Ընկերությունների կողմից վճարվող բնապահպանական հարկի նպատակային օգտագործման մասին» օրենքի (ՀՕ-188) պահանջներով:

Սևան համայնքի 2026 թվականի բնապահպանական ծրագրի հիմնական նպատակը բնապահպանական խնդիրների լուծման ապահովումն է՝ նվազեցնելով շրջակա միջավայրի, մթնոլորտի վրա տնտեսական գործունեության վնասակար ներգործությունները՝ ապահովելով շրջակա միջավայրի և մարդու առողջության պահպանումը:

Ծրագրի իրականացման արդյունքում նախատեսվում է Սևան համայնքի Պրահա-Վինոր կոչվող այգու տարածքի ամբողջական բարեկարգում: Այն ստեղծվել է Սևան և Պրահա-Վինոր քույր քաղաքներ համագործակցության հուշագրի ստեղծման արդյունքում դեռևս 2016 թվականին, և մինչև օրս կատարված ներդրումները բավարար չեն եղել այգու ամբողջական պահպանության ու բարելավման աշխատանքների համար:

* Ծրագրի խնդիրները

Խնդիր 1. Տարածքի ոչ լիարժեք օգտագործում՝ պայմանավորված անհրաժեշտ ենթակառուցվածքներով:

Խնդիր 2. Ծառերի բացակայություն և սահմանափակ կանաչ տարածքներ:

Խնդիր 3. Ակտիվ ժամանցի առողջ ապրելակերպին նպաստող միջավայրի բացակայություն:

* Ծրագրի իրավական հիմքերը

Ծրագիրն իրականացվելու է Սևան համայնքի վարչական տարածքում գործող ձեռնարկությունների կողմից արտադրական գործունեության հետևանքով շրջակա, այդ թվում օդային ավազան վնասակար նյութերի արտանետման և սպառման թափոնների սահմանված կարգով տեղադրման, շրջակա միջավայր վնասակար նյութերի և միացությունների արտանետման համար բնապահպանական վճարներից, համայնքին կատարված մասհանումների միջոցով:

Ծրագրի իրականացման համար բնապահպանական վճարներից հաշվարկված մասհանումները չբավարարելու դեպքում, համայնքը պատրաստակամ է իր միջոցներից հավելյալ ֆինանսական միջոցներ ներդնել ծրագրի վերջնական իրականացման համար:

* Ծրագրի շահառուները

Ծրագրի ուղղակի շահառուներն են Սևան համայնքի 2-րդ, 3-րդ և 4-րդ միկրոթաղամասերի բնակիչները, անուղղակի՝ Սևան համայնքի ամբողջ բնակչությունը (45.000 մարդ), համայնք այցելող մեծաթիվ զբոսաշրջիկները, հյուրերը և այլն:

* ոԾրագրի իրականացման արդյունքները

Ծրագրի իրականցման արդյունքում ամբողջովին բարեկարգվելու է Սևան համայնքի Պրահա-Վինոր այգին՝ և ժամանակակից կահավորման չափորոշիչներին համապատասխան: Այգին վերազինվելու է LED լուսավորությամբ, նստարաններով, ծառատեսակներով, թփերով:

Լուծվելու է Սևան համայնքի 2-րդ, 3-րդ և 4-րդ խիտ բնակեցված միկրոթաղամասերի բնակչության երեխաների, պատանիների և մեծերի հանգստի իրացման հնարավորությունը:

Ավելանալու է ևս մեկ հնարավորություն՝ երեխաներին կտրելու համակարգիչներից և կամ հեռախոսային խաղերից, նպաստում առողջ ապրելակերպի մասայականացմանը, կազմակերպելու բնակչության ազատ ժամանցը ներկայանալի և բարեկարգ միջավայրում:

* Ծրագրի իրականացման ժամկետները

Ծրագիրը նախատեսվում է իրականացնել և ավարտել 2026 թվականի ընթացքում:

* Ծրագրի իրականացման ծախսերը

Հիմք ընդունելով սույն ծրագրի իրականացումից ստացված դրական օգուտները՝ մեր հիմնախնդրի լուծման առումով, պայմանավորված բնապահպանական ծրագրի շրջանակում համայնքում օդի աղտոտվածության նվազեցմամբ, առողջ ապրելակերպի տարածմամբ, խնդրում ենք քննարկման ներկայացնել սույն ծրագիրը և Սևան համայնքին տրամադրել նախանշված ֆինանսական միջոցները՝ ծրագրի իրականացման համար:

* Ծրագրի բյուջեն

Ծրագրի շրջանակում նախատեսվում է այգու համար ձեռք բերել ծառեր, թփեր, նստարաններ, լուսավորության ցանցի ընդլայնում (LED լույսերի ձեռք բերում), հարթեցման, բարեկարգման և տնկման աշխատանքներ: Ծառերի տնկման աշխատանքները կազմելու է 200.000 դրամ և իրականացվելու է Սևանի բարեկարգում և սպասարկում ՀՈԱԿ-ի միջոցով:

Ընդհանուր բյուջեն կազմում է 4.100.000 ՀՀ դրամ, ևս 1.060.000 դրամ էլ Սևանի համայնքապետարանը կկատարի համաներդրում աշխատանքների իրականացման և ծրագիրն ավարտին հասցնելու համար:

|  |  |  |
| --- | --- | --- |
| Հ/Հ | Անվանումը | Գինը |
| 1. | Նստարաններ 7 հատ | 1.050.000 |
| 2. | Ծառեր 50 հատ | 600.000 |
| 3. | Թփեր 10 հատ | 400.000 |
| 4. | LED լույսեր | 150.000 |
| 5. | Ոռոգման կաթիլային համակարգ | 1.500.000 |
| 6. | Փոքր աղբամաններ 10 հատ | 200.000 |
| 7. | Խոտածածկույթի ավելացում 100քմ. | 200.000 |
|  | Ը Ն Դ Ա Մ Ե Ն Ը | 4.100.000 |

Սևանի համայնքապետարանի կողմից կատարվող ծախսերը՝

|  |  |  |
| --- | --- | --- |
| 1. | Սալաքարերի ձեռք բերում և տեղադրում 100քմ. | 660.000 |
| 2. | Բարեկարգման աշխատանքներ | 400.000 |